San Andželas

San Andželas () – miestas Jungtinėse Amerikos Valstijose, centriniame Teksase, 145 km į pietvakarius Abilino; Tomo Grino apygardos centras. Įsikūręs prie Šiaurės ir Pietų Končo upių sąlajos į Končą, į pietvakarius nuo miesto sudaryti keli tvenkiniai. Stotis prie Dalaso–Čihuahua geležinkelio, keliai į Del Riją, Big Springą, Abiliną. Naftos perdirbimo, tekstilės, maisto (pieno, mėsos), metalo apdirbimo, stiklo, statybinių medžiagų (akmens, molio), avalynės, juvelyrikos, poligrafijos pramonė. Apylinkėse vystoma gyvulininkystė. Didelis vilnos ir moheros prekybinis centras (vyksta vilnos grožio konkursas).

Veikia Andželo valstybinis universitetas (nuo 1928 m.). Yra miesto parkas, karinių oro pajėgų bazė. Už 50 km į rytus, Peint Roko vietovėje rasta ~1500 indėnų piktogramų.

2020 m. 48,2 % miesto gyventojų buvo baltieji, 42,3 % – lotynoamerikiečiai, 3,8 % – afroamerikiečiai, 3,2 % – mišrios kilmės, 1,6 % – azijiečiai.„P2: Hispanic or Latino, and Not Hispanic or Latino by Race – 2020: DEC Redistricting Data (PL 94-171) – San Angelo city, Texas“. United States Census Bureau.

 Istorija 
Miestas įkurtas 1869 m. šalia Fort Končo tvirtovės. Pradžioje vadintas Over ve Riveriu (Over-the-River – „antupiu“), bet vėliau pervadintas į Santa Andželą pagal vieno iš įkūrėjų, Barto Dž. Levito brolienę. Paskui pavadinimo forma pakeista į vyrišką. Apygardos centras nuo 1875 m., miestas nuo 1903 m.

 Šaltiniai 

Kategorija:Teksaso miestai